***“English and Culture”***

***skolotāju profesionālās pilnveides kursi Dublinā, Īrijā***

***25.07.2016. - 5.08.2016.***

Kandavas K.Mīlenbaha vidusskola no 2016.gada 1.jūnija līdz 2017.gada 31.maijam realizē skolu pedagoģiskajam personālam Eiropas Savienības Erasmus+ programmas Pamatdarbības Nr.1 (KA1) skolu sektorā “Mācību mobilitātes skolu sektorā’’ projektu. Projekta ietvaros tiek realizētas trīs mobilitātes. Skolotāji apmeklēs profesionālās pilnveides kursus Apvienotajā Karalistē, Īrijā un Grieķijā. Projekts tiek realizēts ar ES līdzfinansējumu.

Otro mobilitāti realizēja skolotāja Danuta Dude, kura piedalījās pedagogu profesionālās kompetences pilnveides kursos Īrijā, Dublinā “English and Culture” no 25.jūlijam līdz 5. augustam.

Kursos piedalījās skolotāji no Polijas, Spānijas, Itālijas, Vācijas, Austrijas, Rumānijas un Latvijas. Tādejādi bija iespēja padziļināt zināšanas ne tikai par šo valstu tradīcijām un kultūru, bet arī dalīties labās prakses piemēros ar citu Eiropas valstu kolēģiem, kā arī izveidot ilgstpējīgus kontaktus ar tiem.

Kursu mērķis bija paplašināt skolotāju zināšanas par īru tautas kultūru un tradīcijām, sniedzot ieskatu tās vēsturē, literatūrā, mūzikā un mākslā. Gūstot dziļāku izpratni par šo kultūrvēsturisko mantojumu, kursu dalībniekiem bija iespēja praktizēt un veidot mācību materiālus, kas ļautu paplašināt skolēnu redzesloku par angliski runājošo valstu kultūru. Veidojot mācību materiālus un domājot par mūsdienīgu mācību stundu vidi, skolotāji praktiski darbojoties, pielietoja jaunākās programmas IT jomā, kā arī apguva izzinošu un interaktīvu mācību metožu pielietojumu praksē (uz izpēti balstītu mācīšanās projektu veidošana; izzinošās ekskursijas; uzdevuma sasaiste ar tā saturu). Šāda veida darbošanās palīdzēja kursu dalībniekiem iejusties skolēnu lomā, un labāk izprast praktiskās darbošanās pozitīvo ietekmi jaunu zināšanu apguvē un ciešāku kontaktu izveidē.

Paldies kursu organizatoriem par interesanto kursu programmu un iespēju iepazīt īru tautas kultūru caur praktisko darbošanos autentiskā vidē.

Skolotāja Danuta Dude